Tipos istrambos

Istat totu s'ierru in su foghile,
trisinadu che batu in sa chijina.
Continu a mossu istupat sa barile
e si l'asat che una signorina.

Asendesìla incalcat su atile,
si tocat cun su cùcuru s'ischina
e poi cun su brutzu 'e sa frachina1
si robbit2 s'untinadu mutzighile.

Faghet ugn-ugn, e da sa foghilaja
nde acoglit su tapu e si lu frìgada
in mustazos. E cando sa tedaja3

a pìtighes in trempa, a drommi-sue
si asat, narat: «Deu ti eneìgada
po cantu late a mie as dadu tue».

Su tres d'Ennalzu 1957

1Frachina: Giacca del costume sardo tradizionale.
2Fobbit: sta per frobbit, si pulisce.
3Tedaja: balia (detta mama ‘e titta), donna che allatta bimbi figli di adri che non avevano latte. Qui ironicamente il barile di vino è la balia del nostro personaggio.